آچوبدور حی اعلا سفره احسان اروجلوقدا

عباداللهی دعوت ایلیوب مهمان اروجلوقدا

بو آی وار علتی عالمده شهر الله اولوب مشهور

به امر ذات حق نازل اولوب قرآن اروجلوقدا

طلاتم ایلیور دریای لطف حضرت سبحان

یاغور باران رحمت هر زمان هر آن اروجلوقدا

بئله فرمایش ایلوب حضرت صادق (ع) حدیثینده

بغیشلر هر گئجه مین مین حق منان اروجلوقدا

اوزون سعی ایله قات سنده او اشخاصه بغشلندیر

گناهوندان گئچر بی شک حق سبحان اروجلوقدا

غنیمت بول بو آیدا لیلة القدری تلاش ایله

اولا سندن رضا حق لطف ائده غفران اروجلوقدا

نمازوندان مواظب اول عزیزیم ایلمه غفلت

نماز اوسته باتوب قانه شه مردان اروجلوقدا

آخوبدور باشینون قانی جمالین ایلدی الوان

بو یوردی رستگار اولدوم شه خوبان اروجلوقدا

شاعر : ساعد